  Майя Бывальцева Туннэ, 26-тӥ пӧсьтолэзе, Ижкарысь Егитъёслэн ивортодэтъя но ресурсъя центрзылэн (МИРЦ) «Арт-резиденция» ужъюртаз удмурт кылъя «Ар кыл» курсъёс йылпумъясько. Но гудырикошконэ дышетсконэз азьланьтыны малпазы. Со сярысь ивортодэтъя «Удмуртия» агентстволы курсъёсты радъясь но нуись, «Арт-резиденциысь» егитъёсын ужанъя ӧнерчи Дарали Лели вераз. Солэн верамезъя, кык арня ӵоже валамон луиз, дышетонэз азьланьтыны кулэ, сыӵе мылкыдзы курсъёсы ветлӥсьёслэн но. Мон туж шумпотӥ, сыӵе мыло-кыдо студентъёс вань шуыса. Шӧдӥське, тодэмзы потэ шуыса кылэз. <…> Азьланьтом август толэзе эшшо. Мылкыд карисьёс луизы ке, сӥзьыл яке тулыс но курсъёс лэсьтом на, оло Дарали Лели, удмурт кылъя «Ар кыл» курсъёсты нуисьКурсъёсы нырысь ик 12 адями лыктӥз, но нуналмысь ветлӥсьёсыз вить кузя гинэ кылизы. Со умой ини, соослэн инъет кылдытэмын, шуэ Дарали Лели. Солэн верамезъя, кыл шӧдонэз котькуд адямилэн пӧртэм: кинлы ке со капчигес сётӥське, кинлы кет уж секыт йӧтэ. Верасько шугенгес ай. Дуско дорын ужало но, учком. Доразы, оло, гуртысь ужзэс тросгес лэсьтозы гудырикошконлэн кутсконаз шутэтскытозязы. Пӧртэмесь: кин ке но вала, но уг вераськы, кин ке но чылкак но уг тоды. Ӟучомем удмуртъёслы капчигес, нош кин чылкак ӟуч – уг тоды, уг вала, соослы шуггес Дарали Лели, удмурт кылъя «Ар кыл» курсъёсты нуисьАлександра Власова выжыезъя ӟучо-удмурто. Анаез ласянь вань ӵыжы-выжыосыз - удмуртъёс, но ачиз уг вераськы, кӧня ке вала гинэ. Арлы будэмъя валасько, выжыосыд, аслад кунэд, вордскем интыед борды кыстӥськон кылдэ шуыса. Пушкам туж вӧсь но ӝож вал, выжыосы удмурт, нош мон кылэз уг тодӥськы шуыса. Луонлык кылдӥз бере, сое одно кутоно шуыса малпай Александра Власова, удмурт кылъя «Ар кыл» курсъёсы пыриськисьНылмурт гудырикошконэ дышетсконзэ азьланьтыны малпа. Али удмурт кылын интервью сётыны ӧз дӥсьты, ляб тодӥсько на шуиз. Но аслыз чутрак ужпум пуктӥз – анаезлэн ӵыжы-выжыосыныз удмурт кылын вераськоно. Туннэ песянаелы жингыртӥ но удмурт кылын вераськыны кутски, со монэ ӧз но вала, угось мон уг вераськиськы вал. Но, валамон, со туж шудо вал, малы ке шуоно со солэн анай кылыз, со шумпотӥз, нунокъёсыз лулчеберетсэ но кылзэ гажало, асьсэлэн пиналъёссылы сётыны тыршо шуыса Александра Власова, удмурт кылъя «Ар кыл»курсъёсы пыриськисьДышетсконзэ азьланьтыны малпа Роман Чагин но. Солэн удмурт ӵыжы-выжыосызлы матэгес луэмез потэ. Со сяна, кылэз тодон эшшо одӥг дуннеез – удмурт дуннеез – усьтэ, шуэ. Дмитрий Волков выжыезъя ӟуч, будэмын Глазкарын. Валамон, удмурт кылэз ялан кылылӥз, но ачиз туж вӧлмем кык-куинь кылъёсты гинэ тодэ. Озьы луиз, берло кык аръёсы удмуртъёсын туж трос вераськисько, удмурт кыл али туж вӧлмемын. Куд-ог дыръя ужъя пумиськылоно луэ, соин ик дышетэме потӥз. <...> Куд-ог кылъёс туж секытэсь, куд-огезлы дышемын кадь, котьма ке но, мон соосты кылылӥ. Кылъёсты секыт вераны, одӥг букваез шонертэм верад ке, пуштросэз воштӥське Дмитрий Волков, удмурт кылъя «Ар кыл» курсъёсы пыриськисьУдмурт кылъя урокъёс сяна, «АР кыл» курсъёсын мастер-классъёс, тунсыко адямиосын пумиськонъёс ортчытъязы. Кутсконазгес ик Удмурт кун университетэ удмурт но ӟуч кылъёсты дышетыны лыктэм кунсьӧрчиосын пумиськылӥзы. «Индакар» музее ветлӥм, Индакар вырйылэ тубим, шаертодос музеязы пырам. Сыӵе тунсыко вал: удмурт инкуазь, удмурт омыр – ватэст сыӵе умой луиз. <…> Татын ми дэрем но вурыны вырим. Одӥгез нылаш туж тунсыкъяське – Анна Аб, со вуроз шуиз, адӟом ӝоген, мар пӧрмиз. <…> Сэре пӧраським, милям туж ческыт пӧрмиз – пельнянь ми лэсьтӥм вал кузятэмен, курегпузэн но сардаен (куасьтэм турынэн) Дарали Лели, удмурт кылъя «Ар кыл» курсъёсты нуисьГудырикошконэ «Ар кылэ» азьвыл мукет курсъёсы ветлэмъёсты но, выль адямиосты возьмало.  Тегъёс: Мерлык Лулчеберет Ижкар Удмуртия удмурткыл  